Zbigniew Cybulski

**Zbigniew Hubert Cybulski**, nado en Kniaże o 3 de novembro de 1927 e finado en Wrocław o 8 de xaneiro de 1967, foi un actor polaco, unha das personalidades máis coñecidas e populares da historia da Polonia de despois da segunda guerra mundial.

## Vida 
Zbigniew Cybulski naceu o 3 de novembro de 1927 nunha pequena aldea de Kniaże preto de Śniatyń, Polonia (agora parte do raion de Sniatyn, no Óblast de Ivano-Frankivsk, Ucraína). Despois da segunda guerra mundial uniuse á Academia de Arte Dramático de Cracovia. Graduouse en 1953 e trasladouse a Gdańsk, onde fixo o seu debut no Teatro Wybrzeźe de Leon Schiller. Tamén, co seu amigo Bogumił Kobiela, Cybulski fundou un teatro famoso teatro de estudantes, o Bim-Bom. A principios dos anos 60,  Cybulski mudouse a Varsovia, onde rapidamente se uniu ao Kabaret Wagabunda. Tamén apareceu no escenario do Teatro Ateneum, un dos teatros máis modernos e menos conservadores da Varsovia daquela época.

Con todo, Cybulski é máis recordado como actor de cine. A súa primeira aparición foi como extra no filme de 1954 *Kariera*. O seu primeiro papel importante foi en 1958, cando participou  no filme de Kazimierz Kutz, *Krzyż Walecznych** (A cruz dos valentes).* Ese mesmo ano tamén apareceu como un dos protagonistas en *Popiół i diament* (*Cinsas e diamantes*) de Andrzej Wajda e en *Ósmy dzień tygodnia* de Aleksander Ford, baseada nunha historia curta de Marek Hłasko. Desde entón Cybulski foi visto como un dos actores máis notábeis da Escola de Cine polaca e un dos "novos e furiosos", como foron chamados os actores da súa xeración.

Entre os seus filmes máis famosos, á parte de *Popiół i diament*, inclúese *Rękopis znaleziony w Saragossie* de Wojciech Has. Tamén actuou en numerosas obras televisivas, incluíndo algunhas baseadas en traballos de Truman Capote, Anton Chekhov e Jerzy Andrzejewski.

Cybulski morreu nun accidente na estación ferroviaria Wrocław Główny, en Wrocław o 8 de xaneiro de 1967, de camiño a unha rodaxe. Cando intentaba saltar sobre un tren en marcha (como facía a miúdo ), escorregou e caeu baixo o tren, que lle pasou por riba. Foi enterrado en Katowice.

## Legado 
Cybulski continúa sendo unha lenda do cine polaco. O seu estilo de interpretación foi revolucionario no seu tempo, así como a súa imaxe (roupa de coiro e grande lentes de sol). Era a miúdo chamado "o James Dean polaco". Como Dean, interpretou a rebeldes inconformistas, e como el, morreu novo.

A banda polaca 2 Plus 1 gravou un álbum tributo a Cybulski titulado *Aktor* en 1977.

En 1996 os lectores da revista polaca *Film* elixiron a Cybulski como mellor actor polaco da historia.

Dende 1969 entrégase o Premio Zbigniew Cybulski que distingue aos mellores actores novos.

## Filmografía 
* 1954 - *Pokolenie* (como Kostek).
* 1954 - *Kariera*
* 1955 - *Trzy starty* (como Mietek Leśniak)
* 1956 - *Tajemnica dzikiego szybu*
* 1957 - *Wraki* (como Rafał Grabień)
* 1957 - *Koniec nocy* (como Romek)
* 1958 - *Ósmy dzień tygodnia* (como Piotr Terlecki)
* 1958 - *Popiół i diament* (como Maciek Chełmicki)
* 1958 - *Krzyż Walecznych* (como Więcek)
* 1959 - *Pociąg* (como Staszek)
* 1960 - *Do widzenia, do jutra* (como Jacek)
* 1960 - *Niewinni czarodzieje* (como Edmund)
* 1960 - *Rozstanie* (como o actor renomeado)
* 1962 - *La poupée*
* 1962 - ''L'amour à vingt ans* (como Zbyszek)
* 1962 - *Jak być kochaną* (como Wiktor Rawicz)
* 1963 - *Ich dzień powszedni*
* 1963 - *Zbrodniarz i panna*
* 1963 - *Milczenie*
* 1963 - *Rozwodów nie będzie* (como Gruszka)
* 1964 - *Att älska*
* 1964 - *Giuseppe w Warszawie*
* 1964 - *Rękopis znaleziony w Saragossie*
* 1965 - *Pingwin* (como Łukasz)
* 1965 - *Salto* (como Kowalski/Malinowski)
* 1965 - *Sam pośród miasta*
* 1965 - *Jutro Meksyk*
* 1966 - *Przedświąteczny wieczór*
* 1966 - *Szyfry* (como Maciek)
* 1966 - *Mistrz*
* 1966 - *Iluzja*
* 1967 - *Cała naprzód* (como Janek)
* 1967 - *Morderca zostawia ślad*
* 1967 - *Jowita''

## Referencias